text: Les obres d'Anton Casamor dialoguen amb Yurian Quintanas i Carles Duarte - Empordà
  Les obres d'Anton Casamor dialoguen amb Yurian Quintanas i Carles Duarte
  L'exposició, comissariada per Ricard Planas, es pot veure a l'Alfolí de la Sal de l'Escala fins al 20 de juny
  L'exposició es va inaugurar divendres passat BASILI GIRONÈS
  L'exposició es va inaugurar divendres passat
  L'Alfolí de la Sal de l'Escala acull, fins al 20 de juny, una exposició dedicada a Anton Casamor. Comissariada per Ricard Planas, la mostra 'Anton Casamor, una altra mirada' aplega escultures i pintures de l'artista complementades amb fotografies de Yurian Quintanas i poemes de Carles Duarte.
  Planas explica que la mostra «és una aproximació a les creacions d'un autor que es va connectar amb la tradició grecoromana i que va viure l'esperit del noucentisme». Entre les peces destaquen els preparatoris de l'escultura Plenitud. També es poden veure pintures de figures femenines nues, idealitzades. «Depurant la forma va crear figures serenes, harmonioses i refinades, la majoria d'extraordinària execució», reconeix el seu nebot Carles Casamor.